laion/Wikipedia-Exotic huggingface dataset:
טרמינל (כתב עת)

"טרמינל" היה כתב עת דו-לשוני לאמנות, שיצא בישראל 3 פעמים בשנה. כתב העת פעל מאז שנת 1996 והציג סקירה של תערוכות ואמנים בישראל ומחוצה לה. כתב העת יוצא במסגרת משרד הפקה והגלריה "משרד בתל אביב", בבעלותה של רחל סוקמן, המשמשת גם כעורכת של כתב העת. בשנת 2000 הוצג כתב העת בתערוכה בינלאומית בטוקיו, כמו כן זכה "טרמינל" בשנת 2004 בפרס העיצוב מטעם האגודה למעצבים בישראל. דף כתב העת באתר הספרייה הלאומית ערך זה הוא קצרמר בנושא כתבי עת ובנושא אמנות. אתם מוזמנים לתרום לוויקיפדיה ולהרחיב אותו.
2010 בגרמניה

2010 בגרמניה הייתה השנה בה ציינה גרמניה 139 שנות לאום. הנשיא - הורסט קלר עד ל-31 במאי, כריסטיאן וולף הקנצלרית - אנגלה מרקל 29 במאי – הזמרת לנה מאייר-לנדרוט זוכה בתחרות האירוויזיון של שנת 2010 עם השיר "Satellite". זה היה הניצחון הראשון של גרמניה בתחרות האירוויזיון מאז 1982. 26 ביוני – הלוויין הגרמני TanDEM-X שולח לראשונה תמונה של כדור הארץ 24 ביולי – 20 אנשים נמחצו למוות בפסטיבל "2010 Love Parade" בדואיסבורג ועשרות נוספים נפצעו. 28 בספטמבר – גרמניה מעבירה את התשלום האחרון לכיסוי החוב האדיר שהוטל עליה לאחר מלחמת העולם הראשונה. 3 באוקטובר – גרמניה חוגגת 20 שנים לאיחודה המחודש. 1 בנובמבר – תעודות זהות הכוללות מידע ביומטרי מונפקות לראשונה פרק זה לוקה בחסר. אנא תרמו לוויקיפדיה והשלימו אותו. 19 בינואר – ארנסט קרמר, עיתונאי ממוצא יהודי (נולד ב-1913) 25 במרץ – אליזבט נואלה-נוימן, פרופסור למדע המדינה (נולדה ב-1916) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
CfA2 Great Wall

CfA2 Great Wall הוא מבנה קוסמי המכונה קיר גדול (Great Wall). זהו אוסף צבירי-על של גלקסיות, המקובצים יחד, ונעים ביקום כיחידה אחת, שהתגלה בשנת 1989. הוא נמצא במרחק 200 מיליון שנות אור מכדור-הארץ. אורכו 500 מיליון שנות אור, רוחבו 300 מיליון שנות אור ועוביו 15 מיליון שנות אור. עד לשנת 2003, נחשב קיר גדול זה למבנה הגדול ביותר הידוע ביקום. ב-20 באוקטובר 2003, התגלה הקיר הגדול Sloan Great Wall, במרחק של מיליארד שנות אור מכדור הארץ. ה-Sloan Great Wall ארוך, כמעט פי שלושה מה-CfA2 Great Wall. CFA2 GREAT WALL MAP ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
The Best of Santana Vol. 2

The Best of Santana Vol. 2 הוא אלבום אוסף מאת להקת סנטנה שהופץ בשנת 2000. The Best of Santana Vol. 2 באתר Allmusic (באנגלית)
The Essential Santana

The Essential Santana הוא אלבום אוסף מאת להקת סנטנה. האלבום שיצא לשווקים בספטמבר 2002 הצליח להיות מדורג במקום ה-125 במצעד הבילבורד 200 לשנת 2002. מידע על האלבום The Essential Santana באתר MusicBrainz האלבום The Essential Santana באתר Discogs The Essential Santana באתר allmusic (באנגלית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
1939 בגרמניה

1939 בגרמניה הייתה השנה בה ציינה 68 שנות לאום. ראש המדינה: אדולף היטלר (הפיהרר) קאנצלר גרמניה: אדולף היטלר 1 בינואר – גרמניה הנאצית אוסרת על יהודים לעבוד עם גרמנים 24 בינואר – הקמת "הרשות המרכזית של הרייך להגירת יהודים" שתפקידה לגרום להגירתם של כל היהודים מגרמניה הנאצית 30 בינואר – היטלר מכריז בנאום לרגל יום השנה לעלייתו לשלטון כי אם תפרוץ מלחמה ייכחד הגזע היהודי באירופה 14 במרץ – סלובקיה פורשת מצ'כוסלובקיה והופכת למדינת חסות של גרמניה הנאצית 15 במרץ – גרמניה הנאצית משלימה את כיבוש צ'כוסלובקיה 22 במרץ – גרמניה הנאצית מספחת את ממל, שהייתה בשליטת ליטא 23 במרץ – גרמניה ורומניה חותמות על הסכם במסגרתו משועבדת כלכלת רומניה לגרמניה 28 באפריל – לקראת מלחמת העולם השנייה, אדולף היטלר מודיע על ביטול הסכם אי ההתקפה הפולני-גרמני, וההסכם הימי עם הממלכה המאוחדת 22 במאי – גרמניה הנאצית ואיטליה הפאשיסטית חותמות על הסכם ברית הפלדה 23 באוגוסט – נחתם הסכם ריבנטרופ–מולוטוב בין גרמניה הנאצית לבין ברית המועצות 27 באוגוסט – טיסה ראשונה של מטוס סילון 1 בספטמבר – מלחמת העולם השנייה - יום פרוץ המלחמה, כאשר גרמניה הנאצית פולשת לפולין 2 בספטמבר – מלחמת העולם השנייה: לאחר כיבוש פולין על ידי גרמניה, מאוחדת מובלעת דנציג, בראשות המנהיג הנאצי פורסטר עם גרמניה 3 בספטמבר – מלחמת העולם השנייה: צרפת, אוסטרליה והממלכה המאוחדת מכריזות מלחמה על גרמניה. 3 בספטמבר – מלחמת העולם השנייה - המערכה באוקיינוס האטלנטי (1939–1945): המערכה נפתחת בהטבעת אוניית הנוסעים הבריטית "אתניה" על ידי הצוללת U-30, שעות ספורות אחרי הכרזת המלחמה. נספו 112 אנשים, מתוך 1,103 נוסעים ואנשי צוות. 6 בספטמבר – מלחמת העולם השנייה: דרום אפריקה מכריזה מלחמה על גרמניה הנאצית 10 בספטמבר – קנדה מכריזה מלחמה על גרמניה הנאצית 21 בספטמבר – מתפרסמת איגרת הבזק של היידריך, בדבר היחס ליהודים בפולין הכבושה 28 בספטמבר – ורשה נופלת בידי הוורמאכט 29 בספטמבר – פולין מחולקת בין גרמניה הנאצית לבין ברית המועצות 12 באוקטובר – היטלר מכריז על הקמת הגנרלגוברנמן בפולין 8 בנובמבר – באולם בית העם במינכן שבגרמניה מתפוצצת פצצה באירוע לציון יום השנה לפוטש במרתף הבירה, פחות מרבע שעה לאחר שאדולף היטלר עזב את המקום 8 בנובמבר – תקרית ונלו: שני סוכנים חשאיים בריטיים נלכדים בידי הגרמנים 23 באוגוסט: מולוטוב חותם על ההסכם (מאחוריו נראים ריבנטרופ וסטלין) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 13 בפברואר – ביאטה קלרספלד, עיתונאית ממוצא צרפתי שנאבקה לחשיפת פושעי מלחמה נאצים 24 באפריל – ארנסט צינדל, מכחיש שואה (נפטר ב-2017) 17 בדצמבר – ורנר אק, היסטוריון ואפיגרף פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 2 בפברואר – ברנהרד גרגורי, שחמטאי ממוצא אסטוני ורוסי (נולד ב-1879) 17 בפברואר – וילי הס, כנר, ארכאולוג וסופר (התאבד; נולד ב-1904) 6 במרץ – פרדיננד לינדמן, מתמטיקאי (נולד ב-1852) 3 במאי – וילהלם גרנר, איש צבא ופוליטיקאי (נולד ב-1867) 22 במאי – ארנסט טולר, מחזאי וסופר ממוצא יהודי (התאבד; נולד ב-1893) 2 ביוני – א. ת. זונלייטנר, סופר ממוצא בוהמי (נולד ב-1869) 7 באוגוסט – פאול קריגר, שחמטאי (נולד ב-1871) 29 בנובמבר – פיליפ שיידמן, מדינאי, הקנצלר הראשון של רפובליקת ויימאר (נולד ב-1865) 19 בדצמבר – האנס לנגסדורף, קצין ים (התאבד; נולד ב-1894) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
Ceremony: Remixes & Rarities

Ceremony: Remixes & Rarities הוא אלבום אוסף משנת 2003 מאת להקת סנטנה, באלבום זה 11 גרסאות רמיקסים לשירים מאלבומים קודמים. מידע על האלבום Ceremony: Remixes & Rarities באתר MusicBrainz האלבום Ceremony: Remixes & Rarities באתר Discogs Ceremony: Remixes & Rarities באתר Allmusic (באנגלית)
דמיק-אילישו

דַמִיק-אִילִישוּ (אכדית: 𒁕𒈪𒅅𒉌𒉌𒋗, da-mi-iq-i₃-li₂-šu) היה מלכה האחרון של איסין, שלט בין השנים 1794-1817 לפנה"ס ל פי הכרונולוגיה התיכונה ובין 1752 – 1730 לפי הכרונולוגיה הנמוכה. על פי ספרם של וסרמן ובלוך הוא שלט בין השנים 1808 - 1786 לפנה"ס. על פי רשימת המלכים השומרית שלט במשך 23 שנים. דמיק-אילישו הצליח לכבוש את ניפור ושלט בה במשך 11 שנים. הוא בנה מקדש לאל אמורו, אל זה מזוהה בעיקר עם האמורים, אך לא ברור אם צעד מצביע על מוצאו של דמיק-אלישו או התגברות השפעת של אמורים על איסין. ביחד עם ארך, בבל ורפיקום הכריז מלחמה על מלך לרסה רים-סין הראשון, אבל בשנת 1808 לפנה"ס הקואליציה הזאת הובסה על ידי רים-סין והתפרקה. לאחר מכן רים-סין החזיר לשליטתו את העיר ניפור שנכבשה לפני כן על ידי דמיק-אילישו (ככל הנראה העיר נכבשה בין השנים 1813 ו-1808 לפנה"ס, אבל יכול להיות שזה קרה בין השנים 1808 ו-1803 לפנה"ס). אחרי שהוא איבד את ניפור, נכבשה איסין בירתו לזמן-מה על ידי מלך בבלי סין-מובליט בשנת 1797 לפנה"ס, אבל אז הצליח להחזיר אותה. בשנת 25 למלכותו של רים-סין הראשון, מלכה של לרסה, הוא כבש את אל-דמיק-אילישו - "עירו של דמיק-אילישו". רים-סין המשיך את כיבושיו בממלכת איסין, כשלוש שנים לאחר כיבוש אל-דמיק-אילישו הוא כבש את דונום, עיר נוספת בממלכת איסין ושנה לאחר מכן הוא כבש את איסין ובכך באה קצה של ממלכת איסין. רשימת המלכים השומרית נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019 שמות שנות שלטון של דמיק-אילישו וסרמן ובלוך, עמ' 131 Friberg, J. (2007). The Beginning and the End of the Sumerian King List. In: Friberg, J. (eds) A Remarkable Collection of Babylonian Mathematical Texts. Sources and Studies in the History of Mathematics and Physical Sciences. Springer, New York, NY. https://doi-org.ezproxy.bgu.ac.il/10.1007/978-0-387-48977-3_9
שוכר כחיל

בתימן פעלו שני משיחי שקר שכונו כך, האם התכוונתם ל... שוכר כחיל הראשון שוכר כחיל השני – כינויו של יהודה בן שלום
טים הנמן

טימות'י הנרי "טים" הנמן (אנגלית: Timothy Henry "Tim" Henman; נולד ב-6 בספטמבר 1974) הוא טניסאי בריטי מקצועי שפעל בין השנים 1993–2007. הוא היה השחקן הבריטי הראשון מאז רוג'ר טיילור, בשנת 1973, שהעפיל לחצי גמר טורניר ווימבלדון בתחרות היחידים. דורג בשיאו במקום הרביעי בעולם (8 ביולי 2002). רגעי השיא בקריירה שלו כוללים חצי גמר באליפות צרפת הפתוחה (2004), חצי גמר בווימבלדון (1998, 1999, 2001, 2002), חצי גמר באליפות ארצות הברית הפתוחה, וכן זכייה בטורניר המאסטרס בפריז בשנת 2003. טים הנמן בא ממשפחה בעלת רקע ספורטיבי. אביו טוני הוא עורך דין במקצועו, עסק בתחומי ספורט שונים, ביניהם גם טניס וסקווש. אמו, ג'יין, שהייתה מעצבת בגדים, הייתה טניסאית בצעירותה ששיחקה בטורניר ווימבלדון לנוער. היא דחפה אותו ואת אחיו, ריצ'רד ומייקל, לשחק טניס ואף הדריכה אותם. גם שני סביו עסקו בטניס, לרבות סבו הנרי בילינגטון, ששיחק בטורניר ווימבלדון וייצג את בריטניה בגביע דייוויס. גם סבתו שיחקה במסגרת משחקי הזוגות של טורניר ווימבלדון (נשים וזוגות מעורבים). כשהיה בבית הספר חלה במחלת עצמות, אך למרות זאת המשיך לשחק טניס, ואף זכה במס' תארים בעודו נער, כגון אליפות בריטניה לנוער בקטגוריות היחידים והזוגות. את דרכו כמקצוען החל בשנת 1993 עם הצטרפותו לסבב. ב-11 בדצמבר 1999 הוא נישא לחברתו, מפיקת הטלוויזיה, לוסי הילד בהמפשייר. ביחד הם ילדו שלוש בנות: רוז אליזבת "רוזי", אוליביה סוזן וגרייס. פרק זה לוקה בחסר. אנא תרמו לוויקיפדיה והשלימו אותו. לאורך מרבית הקריירה שלו, הסתייע הנמן בלבוש של "חברת אדידס", וכך גם בנעלי הטניס של אותה חברה. מחבטי הטניס שבהם נהג לשחק היו מתוצרת סלזנגר, בשילוב עם גידי Luxilon Big Banger. פרק זה לוקה בחסר. אנא תרמו לוויקיפדיה והשלימו אותו. לאורך השנים, נטל הנמן חלק משמעותי כחלק מנבחרת גביע דייוויס של בריטניה. מאזנו בטורניר זה הוא 29 ניצחונות אל מול 8 הפסדים במשחקי היחידים, ו-11 ניצחונות אל מול 6 הפסדים במשחקי הזוגות. על אף מאמציו הרבים ושאיפותיו הגדולות, לא זכה להניף את הגביע. הישג השיא שלו, ביחד עם נבחרתו היה הסיבוב הראשון של הבית העליון. מקרא : *ל"ה - לא השתתף. *ס' - סיבוב. *ס"מ - הפסד בסיבובי מוקדמות. מדיה וקבצים בנושא טים הנמן בוויקישיתוף אתר האינטרנט הרשמי של טים הנמן (באנגלית) טים הנמן, באתר olympedia.org טים הנמן, באתר ה-ATP טים הנמן, באתר ה-ITF טים הנמן, באתר גביע דייוויס Players | ATP Tour | Tennis, ATP Tour (באנגלית) Players | ATP Tour | Tennis, ATP Tour (באנגלית) http://www.famouspeople.co.uk/t/timhenman.html http://www.usta.com/Archive/News/Equipment/14137_Tim_Henman/ http://www.tennis-warehouse.com/player.html?ccode=THENMAN
Price Tag

Price Tag הוא סינגל של הזמרת האנגלייה ג'סי ג'יי בהשתתפות הראפר האמריקאי B.o.B, מתוך אלבום הבכורה שלה Who You Are. השיר יצא לתחנות הרדיו בארצות הברית ב-25 בינואר 2011 וכסינגל ב-30 בינואר. ב-6 בפברואר 2011, נכנס השיר היישר אל המקום הראשון במצעד הסינגלים הבריטי ובמצעד האירי, והיה לשיר הראשון של הזמרת שהגיע למקום הראשון במצעדים אלו. השיר קיבל בעיקר ביקורות חיוביות ממבקרי מוזיקה. אתר "Popjusdtice" התייחס לעובדה שהשיר הוא הראשון שקודם באופן משמעותי בארצות הברית, ואמר שהשיר הוא: "הקדמה ממכרת באופן מגוחך לכישרון חדש". קספר סמית' מאתר הגארדיאן, אמר על השיר ועל "Do It Like a Dude" שהם "להיטים מבוססי R&B שיצילו את העולם". ניק לוין מאתר "Digital Spy" השווה את Price Tag לשיר Party in the U.S.A. של מיילי סיירוס, אותו כתבה ג'סי ג'יי, ואמר "למען האמת, Price Tag נשמע קצת נדוש", ותיאר את השיר כ"שיר היפ-הופ אופטימי, עם מקצב בינוני וקליט". ג'יימס וולס מאתר "AOL Radio" שיבח את השיר, ובתוך כך כתב "השיר מדגים את הכתיבה והשירה התמיד קצבית עם השפעות סוגת המוטאון שבזכותן ג'סי ג'יי מוכרת". השיר נכנס לאלבום הלהיטים הכללי של שנת 2011 הנקרא "NOW THAT'S WHAT I CALL MUSIC 17", מחברת התקליטים הליקון ו-MTV. זוהי הגרסה ה-17 של אלבום הלהיטים, כפי שמצוין בשם האלבום. מידע על היצירה "Price Tag" באתר מיוזיק בריינז מידע על הסינגל "Price Tag" באתר מיוזיק בריינז מידע על היצירה "Price Tag" באתר Discogs סרטון השיר "Price Tag" באתר יוטיוב Price Tag, בביצוע ג'סי ג'יי ו-B.o.B, וידאו קליפ של השיר באתר יוטיוב Price Tag ‏מגיע למקום הראשון, אתר חברת המצעדים הרשמית, 26 בפברואר 2011 המצעד האירי, GFK Chart-Track, ‏10 בפברואר 2011 שיר היום - 'Price Tag' - ג'סי ג'יי, אתר Popjustice קספר סמית', מישהי להכיר - ג'סי ג'יי, אתר הגארדיאן, 31 באוקטובר 2010 ניק לוין, ג'סי ג'יי ו-B.o.B: ‏Price Tag, אתר Digital Spy, ‏30 בינואר 2011 ג'יימס וולס, ג'סי גיי, Price Tag מארחת את B.o.B - שיר חדש, אתר Aol Radio, ‏31 בינואר 2011 [1] מידע על Price Tag, באתר המצעד האוסטרי, ארכיון מידע על Price Tag, באתר המצעד האיטלקי, ארכיון מידע על Price Tag, באתר המצעד הגרמני מידע על Price Tag, באתר מצעד דנמרק מידע על Price Tag, באתר המצעד הנורווגי מידע על Price Tag, באתר המצעד של ניו זילנד מידע על Price Tag, באתר המצעד הספרדי מידע על Price Tag, באתר המצעד הפיני מידע על Price Tag, באתר המצעד הצרפתי, ארכיון מידע על Price Tag, באתר המצעד השוודי
סין-מגיר

סין-מגיר היה מלך איסין, שלט בשנים 1828-1817 לפנה"ס לערך. בזמן מלחמה עם קודורמבוג, מלך אמוריים, סין-מגיר איבד את ניפור (1826 לפנה"ס). ככל הנראה הוא השתלט על נום קזלו, מפני שהוא ניהל בניה באקטפ, כנראה אחת הערים של אותו נום על תעלת מה-אנליל. במלחמה עם מלגיאום סין-מגיר נעזר בקזלו. כנראה לתקופה זו מתוארכת ברית בין איסין ללרסה. הוא שלט במשך 11 שנים. רשימת המלכים השומרית שמות שנות שלטונו של סין-מגיר
R U Still Down? (Remember Me)

R U Still Down? (Remember Me) הוא אלבום הסטודיו השני לאחר מותו של הראפר האמריקאי טופאק שאקור, ששוחרר בשנת 1997. למרות שזה האלבום השני ששוחרר לאחר מותו, הוא הראשון ששוחרר ללא מעורבותו של טופאק. האלבום היה הראשון שיצא בחברת התקליטים אמארו בדיור שבבעלות אמו, אפני שאקור. האלבום הניב 2 סינגלים מצליחים: "Do for Love" ו"I Wonder If Heaven Got a Ghetto", והגיע בסופו של דבר למעמד פלטינה 4 פעמים פחות מחודש לאחר יציאתו ואושר על ידי RIAA. האלבום מכיל חומר שלא שוחרר מהתקופות של האלבומים Strictly 4 My N.I.G.G.A.Z., Thug Life: Volume 1 ו-Me Against the World. המהדורה הראשונה של האלבום הציגה את דעותיו של טופאק צעיר וחסר ניסיון, והוא משדר את השקפותיו על החיים עוד לפני שהוא היה מעורב ביריבויות של החוף המזרחי והמערבי, והמילים בישרו את מותו בשירים כמו "Open Fire" ו-"Thug Style". עבודת האמנות מציגה מכתב של שאקור, ובו כתוב "שמור על האמונה, אני לא אאכזב אותך! אוהב, טופאק". בכמה שירים מהאלבום טופאק מזכיר את חייו ברחובות אוקלנד ובקליפורניה בשירים כמו "Nothin' But Love" בזמן שהחל את הקריירה שלו, וכיצד הוא התחיל מנטליות "Thug Life" (חיי הבריון) ברחובות אלה. חלק רב מהשירים באלבום היו ללא עריכה נוספת וללא שינוי, וחלקם היו עם חיבורים של קטעים ואינסטרומנטליים חדשים. מידע על האלבום R U Still Down? באתר MusicBrainz מידע על האלבום R U Still Down? באתר AllMusic האלבום R U Still Down? באתר Discogs
מלודי מייקר

מלודי מייקר (באנגלית: Melody Maker, ידוע גם בראשי התיבות MM) היה מגזין מוזיקה רב חשיבות. המגזין החל לצאת בבריטניה ב-1926 ויצא באופן סדיר מדי שבוע עד שאוחד בשנת 2000 עם מתחרהו, ה-NME‏ ("New Musical Express"). לדברי המו"ל שלו, IPC Media, היה זה מגזין המוזיקה הוותיק בעולם שיצא באופן סדיר. המגזין התייחד במאמרי ביקורת מעמיקים יחסית ובגישה אקדמית, צוננת ומרוחקת למושאי הסיקור שלו. המגזין החל כמסקר אירועי ג'אז בבריטניה ומשנות ה-30 בארצות הברית. בין מבקרי הג'אז שכתבו לעיתון נמנים ג'ון האמונד (אחד ממגלי הכישרונות החשובים בתולדות המוזיקה, שגילה בין השאר את בילי הולידיי, בני גודמן, ליונל המפטון, ארית'ה פרנקלין ובוב דילן) ולאונרד פד'ר. בשנת 1952 החל המגזין לסקר רוק אנד רול. בשנת 1958 ייסד את מצעד המכירות של תקליטים אריכי-נגן (LP). בשנות ה-60 סיקר המגזין את "לונדון החוגגת" (Swinging London), עתירת האירועים והלהקות הצעירות כמו הביטלס, האבנים המתגלגלות, היארדבירדס, ג'ימי הנדריקס ועוד. בראשית שנות ה-70 קידם המגזין להקות כסטילי דן, לד זפלין, פינק פלויד ודיפ פרפל וזמרים-יוצרים כקט סטיבנס, ניק דרייק וסנדי דני. לקראת סוף העשור סיקר המגזין בהרחבה את הרוק המתקדם והגלאם רוק. בכך ביסס המגזין בעריכת ריי קולמן (Ray Coleman) עמדה כנגד הפאנק (Punk), תוך תמיכה בכיוונים מוזיקליים "מסורתיים" יותר ומאמרי ניתוח אינטלקטואליים ורציניים. אחד הכותבים הבכירים במגזין, ריצ'רד ויליאמס (Richard Williams), התנגד לגישה השמרנית של קולמן, שבעטיה, טען, איבד המגזין קוראים צעירים לטובת המתחרה, ה-"New Musical Express" ‏(NME). ב-1980 עזב ויליאמס את המגזין ובעקבותיו עזבו מספר כותבים ועורכים, חלקם ל-NME. ב-1981 נאלץ קולמן עצמו לעזוב את מלודי מייקר. בראשית שנות ה-80 המשיכו מכירות המלודי מייקר לצנוח. 1983 מסמנת שינוי מגמה לכיוון מוזיקת פופ. כריכת המגזין הפכה צבעונית והוא החל לקדם להקות כגון דוראן דוראן, יוריתמיקס, קג'גוגו (שנוסדה דרך מודעה במלודי מייקר) ומועדון תרבות. ב-1984 התמנה אלן ג'ונס (Allan Jones) לעורך ראשי, הוא השכיל לשלב במגזין סקירות על להקות "מחתרתיות" כגון הסמית'ס וניו אורדר. ב-1986 הצטרפו למלודי מייקר כוחות חדשים, כותבים לשעבר בפנזינים אוניברסיטאיים (כמו "המוניטור" של אוניברסיטת אוקספורד) וכתבים שסיקרו היפ הופ מ-NME, שפרשו מהמגזין המתחרה על רקע התנערותו ממוזיקה שחורה זו. בראשית שנות ה-90 זיהה המגזין, באמצעות כתבו בארצות הברית אוורט טרו (Everett True) את צמיחת סצנת הגראנג' של סיאטל והיה מהראשונים לסקר את הסגנון החדש. במקביל סיקר המגזין (באיחור ניכר לעומת ה-NME) את מוזיקת האינדי והבריטפופ המקומית, אולם סיקורו היה ביקורתי וכותביו ניתחו בחריפות ובגישה אקדמית קרירה ומרוחקת את שיריהן ותקליטיהן של להקות פופולריות כבלר ואואזיס, עובדה שלא סייעה לקירוב קהל צעיר ונלהב. אולם, במקביל לצניחה בפופולריות, נותר המגזין כ"מגזין של מוזיקאים" ואחד המדורים החשובים בו היה מדור בו חיפשו מוזיקאים נגנים-עמיתים לשם שיתוף פעולה ויצירת להקות. ראשית להקת סווייד ב-1989 הייתה דרך מודעה כזו, כך נוסדה גם אירייז'ר. בשנת 1997 עזב אלן ג'ונס את המגזין ויחד עמו החלו כותבים נוספים לעבור לשלל יוזמות חדשות שפרחו אז. מכירות המגזין התדרדרו עד כדי סגירתו למעשה ואיחודו עם המר שביריביו, NME. 1996 1983 1979 1966 1932 מדיה וקבצים בנושא מלודי מייקר בוויקישיתוף הודעת האיחוד ב-BBC ההיסטוריה של קג'גוגו 7 עידני הרוק, BBC
טמרין שחור-אדרת

טמרין שחור-אדרת (שם מדעי: Leontocebus nigricollis) הוא מין של פרימט מסוג טמרין גב-אוכף. תפוצתו במזרח אקוודור, דרום קולומביה וצפון פרו וכמו שאר הטמרינים הוא שוכן עצים ופעיל יום. טמרין אדום ושחור-אדרת (L. n. nigricollis) - מדרום לנהר הפוטומיו ומצפון לנהר נאפו לכל אורך פרו (מהגבול עם ברזיל ועד אקוודור). טמרין שחור-אדרת הרננדזי (L. n. hernandezi) - בקולומביה בין היובל קקאטה של נהר ז'פורה לנהר הפוטומיו. בנוסף יש חוקרים המשייכים את המין טמרין גראל כתת-מין שלישי. שני תת-המינים חיים ביערות גשם טרופיים עד לגובה 1,000 מטר מעל לפני הים. הטמרין נמצא לרוב בגובה על העצים בגבוהים שבין 4 ל-10 מטר מפני הקרקע. הם חיים בלהקות של בין 4 ל-12 פרטים בשטח של בין 300 ל-500 דונם. צפיפות המין בין 10 לבין 13 פרטים לקמ"ר. קדמת גופו שחור. גבו והחלק התחתון של הגוף אדמדם. הזנב שחור מלבד החלק התחתון שבצבע אדום. אזור הפה לבן עם מעט שערות שחורות. לתת המין טמרין אדום ושחור-אדרת, הגב בצבע אדום. אורך הגוף 22 ס"מ אורך הזנב 36 ס"מ משקל 470 גרם כל קבוצה מכילה נקבה וזכר שליטים ורק הם מתרבים. משך ההיריון 140 ימים שלאחריה נולדים תאומים לא זהים. במין זה הלידות מתרחשות כל השנה כאשר ההפרש בין הלידות הוא 8.5 חודשים בממוצע. חודשיים לאחר הלידה, הגורים מתחילים לאכול אוכל רך והם מגיעים לבגרות מינית לאחר 14 חודשים. טמרין זה חי 14 שנה בשבי. טמרין זה כמו שאר מיני הטמרין אוכל חרקים (בעיקר חרגולים ותיקנים), פירות ותפליטי עצים. לטמרין זה מספר טורפים בעיקר מיני נחשים, לטאות גדולות וחתולים. אוכלוסיית מין זה נמצאת בירידה כאשר הירידה העיקרית נגרמת כתוצאה של ציד של תת-המין טמרין אדום ושחור-אדרת המשמש בניסויים בתעשיית הביורפואה. מדיה וקבצים בנושא טמרין שחור-אדרת בוויקישיתוף טמרין שחור-אדרת, באתר ITIS (באנגלית) טמרין שחור-אדרת, באתר NCBI (באנגלית) טמרין שחור-אדרת, באתר GBIF (באנגלית) טמרין שחור-אדרת באתר הרשימה האדומה של IUCN טמרין שחור-אדרת, באתר הרשימה האדומה של IUCN מתוך האתר של המוזאון הזואולוגי של אוניברסיטת מישיגן
טומס לייטרסדורף

טומס (טומי) לייטרסדורף (31 ביולי 1937 – 11 באוקטובר 2022) היה אדריכל ומתכנן ערים ישראלי. נולד בישראל לאדריכל אנדריי לייטרסדורף ולאופנאית אדולפינה (פיני) לייטרסדורף. בשנות ה-60 ולאחר שנשא לאשה את בת משפחת מאייר (מבעלי מגדל שלום), החל לייטרסדורף לעבוד מחוץ לישראל בפרויקטים של תכנון עירוני בערים שונות בהזמנת משפחת מאייר, בין השאר בפלורידה ובחוף השנהב, שם תכנן את הכפלת שטחה של עיר הבירה אביג'אן. בשנות ה-70 חזר לישראל, פתח משרד בתל אביב ומאז ועד לפטירתו ב-2022 עבד על מגוון רחב של פרויקטים. בשנות ה-80 תכנן משרדו תוכניות מתאר ומבנים רבים בהתנחלויות. תוכנית מתאר למעלה אדומים תוכנית מתאר לעמנואל ניצנית (יישוב עתידי) שבחולות חלוצה תוכנית מתאר לשכונת עיר ימים בנתניה רבעים באשדוד, בראשון לציון ובחדרה מלון אשל השומרון מתקן כליאה חולות תוכנית אב ארצית לתיירות תוכנית אב ארצית לגולף היה נשוי לרינה מאיר, בתו של משה מאיר, מקים מגדל שלום. בנם הוא האדריכל ואיש העסקים יונתן לייטרסדורף. בתם היא המסעדנית ואשת העסקים אנדריאה "דושי" לייטרסדורף (נשואה לשחקן אנחל בונני), בעלת מתחם "דלאל" בנווה צדק. טומי נישא בשנית לגיל, בנם הוא איש העסקים גיא לייטרסדורף ( נשוי לצלם ההולנדי רובן ואן שחלם). אחיו הם פרופ' ערן לייטרסדורף, דקאן הפקולטה לרפואה של האוניברסיטה העברית, ואיש העסקים גיורא לייטרסדורף. https://pplus.ynet.co.il/articles/0,7340,L-5280191,00.html
ערן לייטרסדורף

ערן לייטרסדורף (נולד בשנת 1950) הוא רופא ישראלי, בעבר מנהל מחלקה פנימית (ב') בבית החולים הדסה עין כרם, ודיקן הפקולטה לרפואה של האוניברסיטה העברית והדסה. נולד בתל אביב לרגינה ולאדריכל אנדריי לייטרסדורף. בוגר הפקולטה לרפואה של האוניברסיטה העברית. בשנות ה-70 התמחה במחלקה פנימית ב' במרכז הרפואי הדסה. הוא השתלם בחקר טרשת העורקים במעבדה של פרופ' יחזקאל שטיין, ולאחר מכן בגנטיקה מולקולרית במעבדה של חתני פרס נובל מייקל ס. בראון וג'וזף גולדשטיין בדאלאס. הוא הקים את המעבדה המולקולרית לחקר טרשת העורקים בהדסה, וכמו כן יסד וניהל את החברה לחקר, מניעה וטיפול בטרשת העורקים. במשך שנים עמד בראש מחלקה פנימית ב' במרכז הרפואי הדסה בירושלים. ביוני 2009 נבחר לתפקיד דיקן הפקולטה לרפואה. היה נשוי לעופרה, ולהם שלושה ילדים. בנם יואב לייטרסדורף הוא יזם ואיש עסקים. לאחר מכן נישא לד"ר איריס לייטרסדורף, מנהלת מחלקת בקרה על קופות החולים ומנהל רפואה במשרד הבריאות, ולהם שני ילדים. אחיו הם האדריכל טומס לייטרסדורף ואיש העסקים גיורא לייטרסדורף.
משה חברוני

הרב אברהם משה חברוני (תרס"ה, 1905 – ט' בתמוז תשל"ה, יוני 1975) היה ראש ישיבת חברון וחבר מועצת גדולי התורה. נולד בשומיאץ שברוסיה לרבי יצחק זאב זאייעץ. בצעירותו למד אצל החפץ חיים בישיבת ראדין. בשנת תרפ"ד עלה לארץ ישראל עם קבוצה שבראשה עמד הסבא מסלבודקה. ניצול פרעות תרפ"ט. בי"ד בשבט תרצ"א נישא לרחל בתו של ראש ישיבת סלבודקה רבי משה מרדכי אפשטיין. חתונתם התקיימה בווינה. במשך השנים הפך לאחד מראשי ישיבת חברון. בשנת תש"ז נסע לארצות הברית לגייס כספים לישיבה, ושהה שם חצי שנה, וכך גם בשנת תש"ח. לאחר פטירת רבי יחזקאל סרנא, בשנת תשכ"ט, התמנה לראש הישיבה. בתקופת כהונתו נבנו מבני הישיבה החדשים בשכונת גבעת מרדכי בירושלים, אך הוא לא זכה לחנוך אותם. נפטר בשנת תשל"ה, לאחר מחלה ממושכת. זמן קצר לאחר פטירתו עברה הישיבה למשכנה החדש. לאחר פטירתו החל בנו יצחק זאב לכהן כמנהל הישיבה. את מקומו בראשות הישיבה מילא רבי שמחה זיסל ברוידא, יחד עם הרב אברהם פרבשטיין והרב הלל זקס. לאחר פטירת בנו, התמנה הנכד הרב יוסף חברוני לכהן כראש ישיבה לצד הרב דוד כהן, הרב שלמה כץ והרב משה מרדכי פרבשטיין. בתו מנוחה טוקר כתבה עליו שיר בשם "שירו של אבא" על דביקותו בלימוד התורה. השיר הולחן על ידי הלל פלאי והושר על ידי מיכאל שטרייכר. רחוב "משאת משה" (שם ספרו) בשכונת גבעת מרדכי בירושלים מנציח את זכרו. משאת משה - על המסכתות שבת, חולין, פסחים, זבחים, בבא קמא, בבא בתרא, יבמות, קידושין וסדר קדשים. מכון ירושלים הוציאו מהדורה חדשה של חלק מהמסכתות - מסכת קידושין (תשע"ב), מסכת פסחים (תשע"ט) ומסכת בבא קמא (תש"פ). משאת משה - ענייני מוסר. בנו הרב מרדכי, כיהן כר"מ בישיבה, ונפטר בצעירותו בגיל 48, בשנת תשמ"ו. בנו יצחק, שימש מנהל ונשיא הישיבה עד לפטירתו בשנת תש"ע. בנו הרב יוסף חברוני ממלא את מקומו. בתו אהובה אסתר, אלמנת הרב הלל זקס בנו של רבי מנחם מנדל זקס (חתנו של החפץ חיים). מראשי ישיבת חברון, ומייסד וראש ישיבת כנסת הגדולה במודיעין עילית. בתו לאה, אשת הרב אהרן יפה'ן, נכדו של הרב אברהם יפה'ן (חתנו של הסבא מנובהרדוק), כיהן כר"מ בישיבה ונפטר בצעירותו. בתו מנוחה, אשת הרב נחמן טוקר שכיהן כר"מ בישיבה עד פטירתו (יולי 2017). בתו שרה, אשת הרב יחיאל זק"ש (בן הרב ניסן זק"ש), נינו של הרב יעקב משה חרל"פ. דוד זריצקי, בטלו השקדנים, גבורת הדעת, נדפסו בשנית בתוך ספרו: זכרונם לברכה: גאוני הדורות ואישי סגולה, עמ' 347–355 דברי הערכה, יעקב פיקלני, אתר אוצר החכמה משאת משה - קידושין, באתר היברובוקס אברהם משה בן יצחק זאב חברוני (1905-1975), דף שער בספרייה הלאומית הפרדס שנה ס' גיליון ח' עמ' 26